Rregullat e Lojës (futboll)

Futbolli – Rregullat e lojës 
Futbolli është një sport ekipor që luhet midis dy skuadrave, secila e përbërë nga nga 11 lojtarë, përfshirë një portier. Qëllimi i lojës është shënimi i golave duke e futur topin në portën kundërshtare, duke respektuar rregullat e përcaktuara nga IFAB (International Football Association Board).

 Lojtarët dhe fusha e lojës 
Çdo skuadër përbëhet nga 10 lojtarë fushorë dhe 1 portier. Ndeshja nuk mund të vazhdojë nëse një ekip ka më pak se 7 lojtarë. Loja zhvillohet në një fushë drejtkëndëshe me dy porta në skajet e saj.

 Kohëzgjatja e ndeshjes 
Një ndeshje futbolli zgjat 90 minuta, e ndarë në dy pjesë nga 45 minuta, me një pushim prej 15 minutash mes tyre. Arbitri ka të drejtë të shtojë kohë shtesë për ndërprerje gjatë lojës.

 Goli dhe rezultati 
Goli konsiderohet i vlefshëm kur topi e kalon plotësisht vijën e portës midis shtyllave dhe nën traversë. Fiton skuadra që shënon më shumë gola gjatë kohës së rregullt të lojës.

 Offside 
Një lojtar ndodhet në pozicion jashtë loje (offside) nëse, në momentin e pasimit, është më afër portës kundërshtare sesa topi dhe dy lojtarë kundërshtarë, dhe merr pjesë aktive në lojë.

 Faullet dhe ndëshkimet 
Faull quhet çdo veprim i palejuar si shtyrja, goditja, pengimi ose loja e rrezikshme. Faullet ndëshkohen me goditje të lirë ose, nëse ndodhin brenda zonës së rreptësisë, me penallti.

 Kartonët 
Arbitri përdor kartonë për të ndëshkuar lojtarët:

 Kartoni i verdhë shërben si paralajmërim.
 Kartoni i kuq përjashton lojtarin nga loja.   Dy kartona të verdhë në të njëjtën ndeshje rezultojnë në një karton të kuq.

 Portieri 
Portieri është lojtari i vetëm që lejohet ta prekë topin me dorë, por vetëm brenda zonës së tij të rreptësisë. Jashtë saj, ai i nënshtrohet të njëjtave rregulla si lojtarët e tjerë.

 Zëvendësimet 
Në shumicën e garave moderne lejohen deri në 5 zëvendësime për secilën skuadër gjatë një ndeshjeje.

 Rifillimi i lojës 
Loja rifillon me aut, goditje këndore, goditje të lira, penallti ose goditje nga qendra e fushës, në varësi të situatës.

Kategoria:Futboll